सुमीत व्यास
सुमीत व्यास (अंग्रेज़ी: Sumeet Vyas) एक भारतीय अभिनेता और फ़िल्म, वेब श्रृंखला तथा थिएटर के लेखक हैं। टीवीएफ की श्रृंखला परमनेंट रूममेट्स में मिकेश चौधरी की भूमिका से उन्हें पहचान मिली। व्यास ने इंग्लिश विंग्लिश, पार्च्ड, गुड्डु की गन और वीरे दी वेडिंग जैसी बॉलीवुड फ़िल्मों में सहायक भूमिकाएँ निभाई हैं। उन्होंने अपने अभिनय की शुरूआत 2016 की ड्रामा फ़िल्म रिबन से की थी। फ़िल्म में उनके प्रदर्शन को समीक्षकों द्वारा खूब सराहा गया। फ़िल्मों और टेलीविजन कार्यक्रमों में अभिनय के अलावा व्यास रंगमंचीय प्रस्तुतियों में भी दिखाई देते हैं।